
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  12 noiembrie  2007               

PL-x  725 /2007                      


A V I Z

asupra proiectului de Lege pentru  aprobarea Ordonanţei de urgenţă a Guvernului nr.58/2007 pentru modificarea art.13 din Legea nr.15/1990 privind reorganizarea unităţilor economice de stat ca regii autonome şi societăţi comerciale

               În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.58/2007 pentru modificarea art.13 din Legea nr.15/1990 privind reorganizarea unităţilor economice de stat ca regii autonome şi societăţi comerciale, trimis cu adresa nr. PL-x 725 din 31.10.2007  şi înregistrat cu nr.31/1163 din 1.11.2007.
Senatul, în calitate de primă Cameră sesizată, a adoptat proiectul de lege, în condiţiile art.75 alin.(2) teza a III-a din Constituţia României, republicată.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 12 noiembrie  2007.

 Membrii comisiei au examinat expunerea de motive, avizul Consiliului Legislativ, nr.804 din 22.06.2007 asupra proiectului ordonanţei de urgenţă a Guvernului, cu observaţii şi propuneri, precum şi proiectul de lege supus avizării care are ca obiect aprobarea Ordonanţei de urgenţă a Guvernului nr.58/2007, ordonanţă ce modifică art.13 din Legea nr.15/1990 privind reorganizarea unităţile economice de stat ca regii autonome şi societăţi comerciale, cu modificările ulterioare, astfel încât principiile şi regulile de drept privitoare la mandat să poată fi aplicate corespunzător şi în cazul organismelor de conducere ale regiilor autonome.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă a proiectului de lege.
               În raport de obiectul şi conţinutul reglementării, proiectul de lege face parte din categoria legilor ordinare.
                                   PREŞEDINTE,                               SECRETAR,

                                   Sergiu ANDON                              George BĂEŞU

Consilier, C. Păduroiu

